สภาคองเกรสเตรียมโหวตสกัดอำนาจ"ทรัมป์" ใช้ปฏิบัติการทางทหารต่ออิหร่าน - FINNOMENA
ประธานสภาผู้แทนราษฎรสหรัฐ กล่าวว่า สภาผู้แทนราษฎรจะลงคะแนนเสียงในสัปดาห์นี้ต่อญัตติจำกัดอำนาจของประธานาธิบดีโดนัลด์ ทรัมป์ในการใช้ปฏิบัติการทางทหารต่ออิหร่าน
7 ม.ค. 2563

ประธานสภาผู้แทนราษฎรสหรัฐ กล่าวว่า สภาผู้แทนราษฎรจะลงคะแนนเสียงในสัปดาห์นี้ต่อญัตติจำกัดอำนาจของประธานาธิบดีโดนัลด์ ทรัมป์ในการใช้ปฏิบัติการทางทหารต่ออิหร่าน
ทั้งนี้ สมาชิกพรรคเดโมแครตต่างแสดงความไม่พอใจต่อการที่ปธน.ทรัมป์ไม่ได้แจ้งต่อรัฐสภา และไม่ได้ขออนุมัติก่อนที่จะใช้ปฎิบัติการทางทหารโจมตีท่าอากาศยานนานาชาติกรุงแบกแดดของอิรัก จนทำให้นายพลกัสซิม โซเลมานี ผู้บัญชาการกองกำลัง Quds Force ของอิหร่าน และนายอาบู มาห์ดี อัล-มูฮันดิส รองผู้นำกองกำลังฮาชด์ชาบี (Hashd Shaabi) ของอิรัก เสียชีวิต
ประธานสภาผู้แทนราษฎรสหรัฐ กล่าวว่า มาตรการยั่วยุของรัฐบาลปธน.ทรัมป์ได้ทำให้เจ้าหน้าที่สหรัฐ, นักการทูต และชาวอเมริกันตกอยู่ในอันตราย ท่ามกลางความตึงเครียดที่เพิ่มขึ้นกับอิหร่าน
ทั้งนี้ แม้มาตรการสกัดอำนาจของปธน.ทรัมป์จะผ่านความเห็นชอบจากสภาผู้แทนราษฎรสหรัฐ แต่ก็จะต้องเจอกับความไม่แน่นอนในวุฒิสภา เนื่องจากพรรครีพับลิกันยังครองเสียงข้างมาก
ที่มา : https://www.cnbc.com/2020/01/06/house-to-vote-on-limiting-trumps-military-powers-regarding-iran.html
แท็ก:
แชร์บทความ: